આપણા વડવાઓ (સાત-આઠ પેઢી જૂના નહીં પરંતુ ઉત્ક્રાંતિ સમયના આપણાં વડવાઓ) એટલે વાનર. ચિમ્પાન્ઝી તેમજ લંગૂર જેવી વિવિધ જાતોમાંથી ચિમ્પાન્ઝીની ઘણીખરી સરખામણી માનવીઓ સાથે કરવામાં આવે છે. દક્ષિણ આફ્રિકાના રક્ષિત જંગલમાં એક ચિમ્પાન્ઝીએ એક સાથે એક ડઝન નારંગી ઊંચકી અને તેના રહેઠાણના સ્થળે લઈ ગયો. દક્ષિણ આફ્રિકાના જેન ગૂડાલ ઈન્સ્ટિટ્યૂટે હાલ એક વીડિયો અપલોડ કર્યો છે, જેમાં એક ભૂખ્યો ચિમ્પાન્ઝી નારંગી ઊંચકીને જતો દેખાઈ રહ્યો છે.